السلام عليكم و رحمه الله وبركاته    أنا ( و أعوز بالله من قوله انا ) فعلا لاحظت انى قاعد أدعو الناس للحكايه عن تجاربهم وأنا ما قلتش حاجه ( فعلا الواحد سريييييييع الملاحظه قوى ) ععموما حأبدأ انا بنفسى تشجيعا للجميع    أول نصيحه يا أخوانا لا تفرضوا على  اولادكم المجال او الشئ اللى يكملوا فيه حياتهم - راقب، انصح، ناقش - لكن لا تفرض أى شئ على اولادك يظلوا معذبين به طوال حياتهم    ممكن لو بخبرتك وجدت ان هناك اى قرار سيتخذونه خطأ ولكن هذا القرار سيكون تأثيره وقتى أو سيأخذ فتره قصيره من الزمن ممكن تصمم فى هذه الحاله على رأيك، أو تتركه اذا لم يقتنع بكلامك ان يجرب و يعرف خطؤه مع المراقبه حتى يقدر رأيك بعد ذلك ويحترمه  وهذا الأمر يترك تقديره لك فى هذه الحاله    ولكن اياك واياك ان تجبره على اشياء سيكمل بها باقى حياته و خاصه فى المجال الذى  سيدرس فيه او شريك الحياه- فى هذين المجالين بالذات لا تجبر اولادك على شئ لابد ولابد ولابد من المناقشه و الإقناع حتى آخر حد    هناك الأشياء البينه التى تمس الدين و الأخلاق وهذا لايمكن التهاون معه ولكن ايضا بلطف  ولنا فى رسول الله صلى الله عليه و سلم اسوه حسنه فى قوله-ما معناه ( داعبوهم سبع و ادبوهم سبع و صاحبوهم سبع ثم اطلقوا لهم الحبل على الغارب)    النقطه الثانيه هى الأصدقاء ثم الأصدقاء ثم الأصدقاء راقبوا صداقات ابنائكم ( موش زى المخبرين بأه اللى لابسين بالطوا صوف فى عز الصيف ) لأ طبعا  من بعيد لبعيد لازم تعرف ابنك مصاحب مين و تعرف اصحابه و تحاول بعض الشئ تكون رخم شويه-لامانع-وتقعد مع اصحابه و تكلمهم و تعرف تفكيرهم شكله ايه ، وفى حاله اذا وجدت منهم واحد مش ولا بد وانت مش موافق عليه ما تحاولش انك تفرض عليه ان يتركه لأن فى هذه الحاله ستأخذه حاله عزه النفس وممكن يقابله من وراك و يصاحبه ويمشى معاه اكثر من الأول ، ولكن فى هذه الحاله العمليه حتكون عاوزه شويه تكتكه - حقيقى الأمهات هم اللى بينفعوا اكثر فى الحكايه دى-انك تحاول بأسلوب غير مباشر انك تكرهه فى صاحبه ده - انا مهتم بالنقطه دى قوى لأن من  تجاربى بأقول ان اذا كان البيت له تأثير ثلاثين فى الميه على الأخلاق و السلوك فإن الأصدقاء و التعاملات الخارجيه و الجو المحيط بالبنى آدم يتحكم فى سبعين فى الميه على الأقل من اخلاقياته وسلوكه- واللى له رأى غير كده يا مرحب بيه- وقالوها قديما المرؤ على دين خليله و قل لى من تصاحب اقل لك من انت وحديث رسول الله صلى الله عليه وسلم-ما معناه- ( مثل الجليس الصالح وجليس السوء كمثل حامل المسك و نافخ الكير ..... الى آخر الحديث)  و للحديث بقيه ان شاء الله